Finaliste aangewys in die 2019 Santam Landbou Nasionale Kuilvoerkompetisie - AgriOrbit
Home Agri News Finaliste aangewys in die 2019 Santam Landbou Nasionale Kuilvoerkompetisie
Die finaliste in die jaarlikse Santam Landbou Nasionale Kuilvoerkompetisie is pas aangewys na ’n uitgebreide nasionale monsternemings- en -ontledingsproses. Die kompetisie is vanjaar vir die sesde keer aangebied en is een van die vlagskipprojekte in die Plaas Media-stal. Die kompetisie word deur die maatskappy se mediaplatforms, Veeplaas, Stockfarm, Grootplaas, RSG Landbou en www.agriorbit.com, asook sy jaarlikse ekspo, ALFA, ondersteun.
Vanjaar se kompetisie-inskrywings was die meeste nog, met ’n totaal van 89 kuilvoerbunkers en/of silosakke op 72 plase wat in drie kategorieë – mieliekuilvoer, voersorghumkuilvoer en hawerkuilvoer – ingeskryf is. Die monsterneming en data-insameling is deur die Universiteit van die Vrystaat hanteer en die laboratorium-ontledings is deur Labworld gedoen. Die uitslae is deur prof Robin Meeske van die Outeniqua-navorsingsplaas en voorsitter van die kompetisie se protokolkomitee, nagegaan en geverifieer.
Die wenners in die drie kategorieë sal op 19 September tydens ALFA 2019 aangewys word, wanneer die kompetisie oudergewoonte afsluit met ’n konferensie waartydens die uitslae en data bespreek sal word. Die Santam Landbou Nasionale Kuilvoerkoning sal dieselfde aand tydens die ALFA-dinee aangewys word.
Die finaliste in vanjaar se kompetisie, in geen spesifieke volgorde nie, is:
Kameeldrift (Pty) Ltd, Bossie Pretorius
MD Foundation, Stefan Pretorius
Westend Landgoed, Werner le Roux
C Nel Boerdery, Corrie Nel
Limpopo Dairy, Joubert Fourie
PD Hauff & Son (Rockfontein Farm), Matthew Beauclerk
JH Neethling Boerdery, Neels Neethling
Jacobsdal Dairy, James Sutherland
Just Milk, Steve Moss
Simpson & Son, St John Simpson
Duiker Boerdery, Gert van Dyk
De Draay, Awie Erasmus
Kluitjieskraal, Arno Schoonwinkel
Droëvlei Boerdery, Coenie Basson
Dasvlei, Johan Mostert
JCM Farming, Cliff Milton
Hurwitz Farming, Jarren Hurwitz (twee inskrywings onder finaliste)
Vanjaar se finaliste is ingeskryf deur Kemin, Afgri Veevoere, Nutribase, Budissa, Meadow Feeds, Pannar, Leading Edge, Barnlab, Greenstar Contracting, TWK en een individuele inskrywing, Limpopo Dairy. Die kompetisie was besonder straf en behalwe vir die hoër aantal inskrywings, was die puntetoekenning deur die bank ook hoër as verlede jaar. Daar was ook talle inskrywings van vorige deelnemers wat die kompetisie jaar in en jaar uit ondersteun.
Die kompetisie se naamborg is Santam Landbou en vanjaar se prysborge is Pannar, Strapping & Profile en Nutribase.
Hou die pers dop vir verdere inligting rondom vanjaar se wenners en hulle welslae. Die wenners sal op Plaas Media se platforms aangekondig word.
Lynette Louw by 084 580 5120 of epos lynette@plaasmedia.co.za of Richardt Venter by 083 590 3014 of epos richardt@agsci.co.za
Previous articleFinalists announced in the 2019 Santam Agriculture National Silage Competition
Next articleVL stem in tot verstandhouding met Departement van Landbou
Brafords blink uit by MLA
Veediefstal bly knel in Oos-Vrystaat en Noord-KZN